als_Latn dik_Latn sag_Latn
Schumacher qan
Sot mbushet një vit nga aksidenti i Schumacher. Por, duket se ka një rreze shprese. Ai ka filluar të qajë teksa i dëgjon zërat e fëmijëve dhe familjarëve,e ky është sinjal pozitiv.
Politiko
E Diel, 28 Dhjetor 2014 | 14:03
0 Komente.
Mbushet plot një vit që nga ajo mesditë e 28 dhjetorit 2013 kur Michael Shumacher mbylli sytë në gjendje vegjetative për të mbledhur rreth tij gjithë botën e sportit dhe të tjerë.
Ish 7 herë kampioni i Formula 1 ka luftuar gjatë çdo dite të këtij viti për të qëndruar mes njerëzve që e duan dhe kujdesen për të. Ditë pas dite hapat janë të vegjël por në gjendjen e tij shëndetësore mbizotëron pasiguria sepse gjermani iu nënshtrua dy operacioneve në kokë pas atij incidenti në pistën e skive në Meribel të Francës.
Gjithsesi një rreze shprese ka sepse Schumi qan dhe ky është një sinjal pozitiv. Detajin interesant e bëjnë të ditur mediat vendase dhe ato italiane, sipas të cilave, ai preket kur dëgjon zërin e fëmijëve, bashkëshortes ose miqve.
Më në fund, të afërmit kanë arritur të zbulojnë një gjest korrespondence me kampionin, i cili po jep maksimumin në këtë betejë, më të vështirën e jetës së tij.
Askush nuk po dorëzohet dhe aq më pak Schumi. Të dhëna të sakta për një prognozë apo parashikim nuk ka, ajo ç’ka dimë është se ish piloti i Ferrarit po asistohet nga një ekip i përgatitur mjekësh për ta kaluar edhe këtë pengesë. Familja e tij po e pret, ashtu si edhe tifozët dhe e gjithë bota.
quy_Latn als_Latn slv_Latn als_Latn als_Latn als_Latn als_Latn als_Latn als_Latn als_Latn